Kopala studienku

Kopala studienku je slovenská ľudová pieseň. 

Jej melódiu Janko Matúška roku 1844 odporučil pre svoj hymnický text Nad Tatrou sa blýska, s ktorým sa neskôr stala oficiálnou hymnou Slovenska, napred ako druhá časť česko-slovenskej hymny, neskôr ako samostatná slovenská hymna. Rovnakú melódiu má aj maďarská ľudová pieseň  „Azt mondják, nem adnak engem galambomnak”, ktorú zaznamenal Béla Bartók v zbierke ľudových piesní z roku 1908, 10 Easy Pieces, Sz.39. Bartók sa od roku 1906 venoval zbieraniu slovenských ľudových piesní a v knihe Slovenské ľudové piesne zaznamenal ešte dve ďalšie verzie tejto piesne s mierne odlišným textom a melódiou.

Text 
Kopala studienku pozerala do nej,
Kopala studienku, pozerala do nej.
Aká je hlboká,taká je široká, skočila by do nej. 
Aká je hlboká, taká je široká, skočila by do nej. 

/: A na tej studienke napájala páva:/ 
/:Milý sa spytuje, milý sa spytuje, čieho je to pána:/ 

/:A ja ti nepoviem, lebo sama neviem:/ 
/:Príď navečer do nás, príď navečer do nás, Ja sa mamky dozviem:/ 

/:A keď prídeš do nás,na vranom koníčku:/ 
/: Priviaž si ho u nás, priviaž si ho u nás o našu jedličku:/ 

/:Tá naša jedlička,pekne  vyrastená:/ 
/:Či v lete, či v zime, či v lete, či v zime, vždycky je zelená:/

Referencie

Externé odkazy 
 Kopała studzienkę
 10 Easy Pieces, Sz.39 - Béla Bartók na IMSLP.
 8. Slovak folksong - Béla Bartók - 10 Easy Pieces, Sz.39 na MuseScore.

Slovenské ľudové piesne